kardosdrur/scandi-wiki huggingface dataset:
MR (restaurant)

MR var en dansk restaurant, beliggende på Kultorvet i København. Den var i fire år tildelt én stjerne i Michelinguiden. Den eksisterede fra 2005 til 2010, og var blandt andre ejet af kokken Mads Refslund.

Historie 
På adressen Kultorvet 5 i Indre By åbnede mesterkokken Mads Refslund i maj 2005 restauranten på 390 m2 i tre etager, i lokaler hvor restauranten La Petite Bourgogne før var beliggende. Refslund kom fra en stilling som køkkenchef på Restaurant Kokkeriet, ligesom han i 2003 var køkkenchef sammen med René Redzepi, da Noma åbnede på Christianshavn.

Kort tid efter åbningen af restauranten, fik den flere top-anmeldelser af de anerkendte madanmeldere. Restauranten blev i marts 2007 for første gang tildelt én stjerne i Michelinguiden. MR formåede at beholde stjernen i både 2008 og 2009.

Få uger efter at MR for tredje gange havde modtaget en Michelin-stjerne, meddelte Mads Refslund den 1. april 2009 at restauranten var lukket, og selskabet bag havde indgivet konkursbegæring til Skifteretten. Det lykkedes for Refslund hurtigt at etablere et nyt selskab som kunne drive stedet videre, og MR kunne beholde sin stjerne i den berømte guide. MR genåbnede i juni som en fiskerestaurant.

I marts 2010 var der stor spænding om Mads Refslund kunne beholde sin stjerne i Michelinguiden, efter at restauranten havde været lukket og derefter genåbnet med ny madstil. I midten af måneden meddelte den franske guide, at MR for fjerde år i træk var tildelt én stjerne. Knap to måneder efter lukkede restauranten igen på Kultorvet, da der ikke kunne skabes nok indtjening til at betale huslejen på 49.000 kr. om måneden. Refslund udtalte at MR ville genopstå senere på året i andre lokaler, men i august 2010 gik Refslunds anpartsselskab konkurs, og restaurant MR genopstod ikke. Selv fortsatte Mads Refslund karrieren i New York.

Referencer

Eksterne henvisninger 

Værtshuse og spisesteder i København
Tidligere danske restauranter med Michelin-stjerne
Danske virksomheder etableret i 2005
Ophørt i 2010
Indre By (København)
Piratkørsel

Piratkørsel dækker over kørsel i køretøjer for fremmed regning, hvor især selve kørslen enten ikke er i overensstemmelse med lovgivningen, eller ikke udføres af en vognmand med den fornødne tilladelse hertil. 

Piratkørsel som helhed giver en skævvridning af konkurrencevilkårene på markedet, hvor piratkørslen giver anledning til en stærkt reduceret transportpris og et oppustet falskt udbud, opnået ved ikke at følge gældende krav til tilladelser, etablering, certificering, uddannelse, skatte/afgiftsbetaling osv..
Piratkørsel kan forekomme ved bl.a. andet taxikørsel, kurerkørsel, buskørsel og lastbilkørsel. 
Piratkørsel er især i tiden fra 2012 blevet kædet sammen med social dumping på markedet for  lastbiltransport.   

De to arbejdsmarkedsorganisationer (3F Transportgruppen og DTL - Danske Vognmænd), der repræsenterer henholdsvis lønmodtagere og arbejdsgivere i transportbranchen, samarbejder om at få problemerne med piratkørslen på den politiske dagsorden.

I forbindelse med at 3F og DTL udgav en rapport om cabotagekørsel i august 2012, tog de to organisationer begrebet piratkørsel til sig. Tidligere anvendtes begrebet "vejpirater" fra især 3F's side. 

Piratkørsel og transport på kant med reglerne har store sociale konsekvenser for de ansatte og øvrige aktører i erhvervet. 
Om disse konsekvenser har COWI lavet en rapport Sideveje i dansk transport , der udkom i marts 2016.

Pirattaxi

Pirattaxi er en hverdagsbenævnelse for ikke-godkendt transportvirksomhed mod betaling. Som oftest udføres turen med privat personbil, og kører parallelt med den legale taxivirksomhed i et land. Denne ubeskattede virksomhed er kriminel i de fleste lande.

I Danmark og resten af verden er især kørselstjenesten Uber i disse år eksponent for en diskussion om piratkørsel i taxibranchen. 

Københavns Politi har frem til 29. marts 2016 sigtet 37 Uber-chauffører. Seks af chaufførerne er tiltalt, og de første sager kom for retten 26. april 2016. 

Det lykkedes ikke Københavns Byret at komme med en endelig afgørelse den 26. april 2016. Sagen genoptages 17. juni 2016. 

Domsafsigelsen over de 6 tiltalte Uber-chauffører blev den 17 juni 2016 igen udsat. Man forventer en endelig offentliggørelse af afgørelsen 8. juli 2016. 

Politiet opfordrer almenheden til også for egen skyld at afstå fra at køre med pirattaxi, eftersom mange pirattaxirejsende udsættes for røveri.

Ifølge Ordbog over det danske Sprog skulle udtrykket piratkørsel dukke op ca. i 1950 og i første omgang være kædet sammen med "hyrevognskørsel uden tilladelse". Desuden kan pirat- bruges som førsteled i et sammensat ord om en virksomhedsform der ikke agerer i overensstemmelse med lovgivningen.

Se også
 Cabotagekørsel

Referencer

Økonomisk kriminalitet
Taxier
Transport
Brønsted-Lowry syre-base teori

Brønsted–Lowry teorien om syre-basereaktioner er en teori foreslået uafhængigt af Johannes Nicolaus Brønsted og Thomas Martin Lowry i 1923. Basis for denne teori er at når en syre og en base reagerer med hinanden omdannes basen til sin korresponderende syre og syren til sin korresponderende base ved at at udveksle en hydron (proton, H+).

Eksempel 
To vandmolekylder kan være et eksempel på teorien, idet de to vandmolekylder kan danne en oxonium-ion og en hydroxid-ion:

H2O + H2O <=>  H3O+ + OH-

Litteratur 

 Solstad, Wm. (1971): Kemi i billeder. Lademann, Naturhistorisk bibliotek. 

Syrer
Baser
Mads Refslund

Mads Refslund (født 24. august 1977 i København) er en dansk kok og tidligere Michelin-restauratør.

Historie 
Refslund er født i 1977 og opvokset i København, og blev udlært kok på restauranten Formel B, der på dette tidspunkt havde Henrik Boserup som ejer, og Paul Cunningham var køkkenchef.

Han har tidligere været ejer og køkkenchef på den enstjernede restaurant MR, samt medstifter af Noma i København. Refslund var med til at grundlægge det nye nordiske køkken. Han har siden slutningen af 2011 været bosat i New York City.

Referencer 

Personer fra København
Kokke fra Danmark
Restauratører fra Danmark
Bach Gruppen

Bach Gruppen er en koncern, hvor entreprenør- og ejendomsudvikling er blandt de mest markante forretningsområder. Gruppen har hovedsæde i Viborg, tæller cirka 60 selskaber, og rundede i 2015 en egenkapital på én milliard kroner. Bach Gruppen er stiftet af Finn Bach, der i dag er koncernens bestyrelsesformand.

Projekter 
Bach Gruppen er en del af flere byggeprojekter i Danmark, herunder Bryggens Bastion på Amager og Bølgen i Vejle.

Kritik 
I september 2016 kunne TV 2 afsløre at over 1000 ton affald, bl.a. indeholdende de miljøfarlige stoffer PCB og bly, er forsvundet fra Bach Gruppens grund.

I forbindelse med byggeriet af Njals Tårnet på Moskegrunden i København, afslørede en whistleblower i februar 2020, at der var blandet byggeaffald i betonen, med det resultat, at Københavns Kommune måtte standse byggeriet. Bach Gruppen udtalte at der var blevet fusket med betonen fra gruppens eget datterselskab BG Beton. Men i april 2021 afslørede Operation X, at kilder beskylder Bach Gruppens bestyrelsesformand Finn Bach for personligt at have udstukket ordrer om at blande genbrugsbeton i betonen til højhuset. Undersøgelser viste bl.a udækket armeringsjern.

Se også 
 Moskegrunden

Referencer

Eksterne henvisninger 
 Bach Gruppens officielle websted

Virksomheder i Viborg
Bygge-, konstruktions- og anlægsvirksomheder i Danmark
Finn Bach

Finn Peter Bach (født 28. april 1946 i Vammen) er en dansk handelsmand og ejer af Bach Gruppen.

Historie 
Bach blev født i 1946 i landsbyen Vammen nordøst for Viborg. 1. oktober 1960 kom han i direktionen i selskabet Bladcentralen ApS, hvis formål var "at drive handelsvirksomhed med fast ejendom og løsøre samt virksomhed som bygmester og anden hermed beslægtet virksomhed". Senere blev han udlært mekaniker.

I juli 1967 stiftede han selskabet Handelsfirmaet Finn Bach, der skulle beskæftige sig med detailhandel med biler og udlejning af erhvervsejendomme. I 1969 begyndte han at bygge huse.

Ved siden af forretningslivet kørte Finn Bach også rally. I august 1972 deltog han sammen med tyskeren Klaus-Dieter Pleiser i én EM-afdeling, Olympia Rally ved Kiel, for "Swarfega Team Perle" i en BMW 2002 tii.

Aktiviteterne blev udvidet til blandt at omfatte salg og udlejning af betonbiler, salg af tørbetonprodukter, produktion af alufacader, betonfabrikker, granitbrud og grusgrave, samt ferie- og aktivitetscentre. I 2015 var Bach Gruppens egenkapital på over en milliard kroner.

Finn Bach blev i maj 2010 optaget i Kraks Blå Bog.

I 2021 var der flere historier i medierne om overtrædelse af byggetilladelser, idet det udførte byggeri ikke stemte overens med de tilladelser der var udstedt.  Disse historier, i første omgang om det 86 meter høje Njals Tårn på Amager, er opført på et usikkert fundament. blev i første omgang afvist, men efterfølgende fik en tidligere direktør i et datterselskab i koncernen skylden for overtrædelserne. Der var tale om en nu afdød person, hvorfor beskyldningerne i første omgang ikke blev afvist.  TV 2s Operation X forsøgte at afdække sagen og viste flere vidner der sagde at  Finn Bach  selv havde givet de ulovlige ordrer, for derefter at forsøge at give den nu afdøde direktør i datterselskabet skylden. Udsendelsen fik Bach-Gruppen til at anmelde en af Operation X kilder for injurier

Privat 
Finn Bach er søn af murer Peter Bach (død 1987) og husmoder Dagmar Bach (død 1997). Han blev gift med Ulla Bloch Jensen (f. 27. januar 1947), med hvem han har to døtre.

Referencer

Eksterne henvisninger 
 Bach Gruppens officielle websted 

Personer fra Viborg
Erhvervsfolk fra Danmark
Motorsportsfolk fra Danmark
Personer i Kraks Blå Bog
Brunstorf

Brunstorf er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger 4 km vest for Schwarzenbek, omkring 25 km øst for Hamburg, 15 km nordvest for Lauenburg, 20 kilometer sydvest for Mölln.

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Danmark ved VM i svømning

Danmark deltog for første gang ved VM i svømning ved det tredje mesterskab i 1978, da det blev holdt i Vestberlin, og har deltaget i alle verdensmesterskaber i svømning på langbane siden.

Medaljer

Medaljer efter mesterskaber 
Det mest successfulde mesterskab for Danmark efter antal af vundne guldmedaljer var VM i svømning 2011, mens det største samlede antal af vundne medaljer blev opnået i 2013 og 2015.

Medaljevindere 
Lotte Friis er den hidtil (2016) mest vindende danske svømmer ved verdensmesterskaberne i svømning, med to guldmedaljer og fire sølvmedaljer. Ni kvinder og mænd fra Danmark har vundet mindst en medalje, alle er vundet i svømning.

Noter

Kilder 

VM i svømning
VM i svømning
Nguyễn Xuân Phúc

Nguyễn Xuân Phúc (født 20. juli 1954 i Quế Sơn, Quang Nam-provinsen) er en vietnamesisk politiker og tidligere præsident af Vietnam fra 2021 til 2023. Han blev udvalgt til stillingen blandt landets nationalforsamling, og udpeget 8. april 2016 af hans forgænger, Nguyễn Tấn Dũng, som blev pensioneret fra sit embede. Phúc blev medlem af Det kommunistiske parti i Vietnam den 12. november 1983. 

Phúc trådte ned som præsident af Vietnam 17. januar 2023 grundet korruption i hans regering.

Baggrund 
Nguyễn Xuân Phúc er født i det sydlige Vietnam og bestod fra Hanoi National Economic University i 1978 med en bachelor i økonomisk ledelse. I 1990'erne læste han administrativ ledelse hos Vietnam National Administrative Academy, og i 1996 læste han økonomisk administration hos National Universty of Singapore. 

Fra 1993 til 1996 var Phùc ansat som Direktør af Afdelingen for Planlægning og Investering i Quảng Nam - Đà Nẵngs provinsen. Fra 1997 til 2001 var Phúc permanent del af Quảng Nam - Đà Nẵngs provinsens folkekomite, derefter provins-næstformand og derefter Direktør af Regeringens Kontorer. 

Phùc blev valgt som premierminister 7. april 2016 og blev derefter valgt som præsident af Vietnam 5. april 2021.

Referencer

Eksterne henvisninger 

Politikere fra Vietnam
Falder du nu

Falder du nu er det niende studiealbum fra den danske rocksanger Michael Falch. Det blev udgivet den 6. marts 2006 og blev betegnet som et comeback-album. Musikmagasinet GAFFA gav albummet fire ud af seks stjerner. Albummet toppede som #2 på Hitlistens Album Top-40 og nåede otte uger på listen.

Spor 
 "Under" - 4:29
 "Kærlighedens Gnist" - 3:39
 "Min Historie" - 5:21
 "King Baby" - 3:51
 "Din Barndoms Blå Tatovering" - 3:57
 "Over Vesterbros Torv" - 3:35
 "Magnoliepigen" - 3:08
 "Falder Du Nu" - 5:39
 "Stresset Mands Blues" - 3:49
 "Kalvehave Mark" - 6:52

Medvirkende 
 Michael Falch - vokal, guitar
 Jacob Binzer - guitar
 Frederik Damsgaard - bas
 Jesper Mechlenburg - trommer, percussion
 Peter Mors - srommer
 Jens Fredslund - trommer
 Nikolaj Torp - orgel, klaver
 Lars Skjærbæk - guitar, baggrundsvokal
 Gustaf Ljunggren - steel guitar
 Anna Falch - baggrundsvokal
 Astrid Nora - baggrundsvokal
 Premo Hill - baggrundsvokal
 Simone Cameron - baggrundsvokal
 Trine Gry - baggrundsvokal
 Anne Kraglund - baggrundsvokal

Referencer

Eksterne henvisninger 
Falder du nu  på AllMusic
Falder du nu  på Discogs

Michael Falch-album
Album fra 2006
Junglebogen (film fra 2016)

Junglebogen er en amerikansk fantasi/eventyr-film fra 2016 instrueret af Jon Favreau, skrevet af Justin Marks, og produceret af Walt Disney Pictures. Baseret på Rudyard Kiplings bog "Junglebogen". Filmen blev vist i Nordamerika i Disney Digital 3D-, RealD 3D- og IMAX 3D-formater og havde premiere 4. april 2016, i Danmark 14. april samme år.

Rolleliste 
 Neel Sethi som Mowgli
 Bill Murray som Baloo
 Ben Kingsley som Bagheera
 Idris Elba som Shere Khan
 Scarlett Johansson som Kaa
 Lupita Nyong'o som Raksha
 Giancarlo Esposito som Akela
 Christopher Walken som King Louie
 Emjay Anthony som Gray

Eksterne henvisninger 
 
 

Amerikanske film fra 2016
Engelsksprogede film
Actionfilm fra USA
Fantasyfilm fra USA
Dramafilm fra USA
Eventyrfilm fra USA
Film om børn
Film baseret på bøger
Træner

En træner (engelsk coach) indenfor sport er en person som vejleder andre personer i fysisk aktivitet, eller træning. Den noget bredere betegnelse instruktør benyttes også til at beskrive personer med lignende opgaver.

Trænerjobbet kan være en hobby, og i Skandinavien er der lang tradition for at trænerjobbet baseres på frivillig, idealistisk indsats. Med professionaliseringen af sport ændrede trænerjobbet imidlertid karakter, og er i højere grad blevet et decideret erhverv. Trænere findes i de fleste dele af sport. Ofte har en træner selv baggrund som aktiv udøver, og er fortsat med en trænerkarriere indenfor samme idrætsgren. Denne kompetence kan være afgørende for at klare sig godt i jobbet.

En assistenttræner er en træner inden for en hvilken som helst sportsgren, der har til formål at støtte og hjælpe cheftrænere. Assistenttrænere kan have en masse forskellige opgaver lige fra at stille op øvelser til at stå for taktiske oplæg inden konkurrencer m.v.

Eksterne henvisninger 

Sport
Erhverv
Stillingsbetegnelser
Natura 2000-område nr. 78 Skove langs nordsiden af Vejle Fjord

Natura 2000-område nr. 78 Skove langs nordsiden af Vejle Fjord er et habitatområde (H67) og fuglebeskyttelsesområde (F45), består af store, kystnære, hovedsagelig bøgeskove afbrudt af dyrkede arealer i store herregårdslandskaber. Skovene har et areal på i alt et areal på 2.679 ha hektar. Skovene gennemskæres af slugter med større og mindre vandløb, og foran de stejle kystskrænter er der enkelte steder små arealer med hævet havbund og strandeng.

Den specielle jordbund, med både surt plastisk- og kalkholdigt ler, gør,
at skovene er levested for en mængde sjældne arter, såvel dyr som planter og svampe. Her findes således 12 arter af fredede orkideer, bl.a. Stor Gøgeurt, Tætblomstret Hullæbe, Nikkende Hullæbe, Sværdskovlilje og Langsporet Gøgelilje.

Naturbeskyttelse 
I alt er 161,3 ha omfattet af naturbeskyttelseslovens §3 fordelt på :
 91,7 km vandløb
 7,4 ha sø
 46,3 ha mose
 37,3 ha fersk eng
 43,3 ha strandeng
 25 ha overdrev

Fredninger 
I området findes flere store natur- og landskabsfredninger på i alt ca. 765 ha,
 Tirsbæk Gods er omfattet af en landskabsfredning på 390 ha fra 1977. 
 Ulbækhus 71 ha, fredet 1971 
 Daugård Strand , i alt 350 ha fredet i 1967 og 1979
 Barritskov

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Vejle- og Hedensted Kommune, og naturplanen koordineres med vandplanen for 1.11 Lillebælt/Jylland.

Se også 
 Internationale naturbeskyttelsesområder i Danmark
 Naturtyper i Danmark

Noter

Eksterne henvisninger 
 Om naturplanen  på Naturstyrelsens websider
 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Ringkøbing-Skjern Kommune
EU-habitatområder i Danmark
Lars Henrik Aagaard

Lars Henrik Aagaard (født 14. april 1961 i Hjørring) er en dansk journalist, kommentator, forfatter og quizmaster. Han er uddannet journalist 1984-88 fra Danmarks Journalisthøjskole i Aarhus. Siden 1988 fastansat på avisen Berlingske, bl.a. som litteraturreporter (1990-96), kulturredaktør (1998-2001) og fra 2002 som videnskabsjournalist.

Lars Henrik Aagaard udviklede i 2003 Berlingskes faste feriequiz "Er du rigtig klog?" og har siden formuleret over 1.000 spørgsmål årligt til quizzen. Fra 2009 videnskabskommentator med den ugentlige kommentar "Videnskabet". Fast "Professor"-spalte i børneavisen Kids' News, indtil avisen blev lukket i 2018.

Han er forfatter til flere populærvidenskabelige bøger for både voksne og børn og har ofte optrådt  i radio og tv.

Deltager i Galathea 3-ekspeditionen, 2006-2007.

Lars Henrik Aagaard modtog i 2012 De Berlingske Journalisters Pris for indsigtsfuld videnskabsjournalistik samt for dækningen af tsunamien og atomkatastrofen i Japan i 2011 og af terrorkatastrofen i Oslo og på Utøya samme år.

Bibliografi 
Jorden rundt med Galathea 3, Alinea/Berlingske, 2006 (medforfatter)
Når Jorden går amok: Skælv, tsunami, vulkan, orkan, JP-Politikens Forlag, 2006
Er du rigtig Klog?, Gyldendal, 2008
Vildt vejr over Danmark, Berlingske/People'sPress, 2011
Hvor langt er der til verdens ende? 50 store spørgsmål til professoren, Berlingske/People'sPress, 2015
Hvad er Månen lavet af? 50 nye spørgsmål til professoren, Berlingske/People'sPress, 2016
Rejsen til rummet: Alt hvad du gerne vil vide om Big Bang, universet, galakser, rumrejser og rumvæsner, Berlingske/People'sPress 2017
Rejsen til Jorden: Alt hvad du gerne vil vide om jordskælv, vulkaner, mennesket, klimaet, Jordens fødsel og død, Berlingske/People'sPress 2018
Den store månebog: Månerejser, månefakta, måneopdagelser og alt om Månens fremtid, People'sPress 2019
Klimaklog: Forstå klimakrisen og lær at leve klimavenligt, People'sPress 2019
Hvad er det største der findes? 101 spørgsmål til professoren, People'sPress 2020

Journalister fra Danmark
Debattører fra Danmark
Quizmastere
Faglitterære forfattere fra Danmark
Journalister ved Berlingske
Personer i Kraks Blå Bog
Vuelta a España 2016

Vuelta a España 2016 var den 71. udgave af Vuelta a España. Det blev arrangeret i perioden 20. august til 11. september 2016. Løbet startede med en 29,4 km lang holdtidskørsel. Nairo Quintana fra  blev den samlede vinder af løbet.

Hold og ryttere 

159 af de 198 startende fuldførte løbet. På 15. etape havnede 93 ryttere udenfor tidsgrænsen, men juryen gav tilladelse til at de kunne fortsætte i løbet. Alejandro Valverde og Adam Hansen fuldførte deres tredje Grand Tour for året, Hansen i sit sekstende i træk.

Blandt forhåndsfavoritterne til sejren var Alberto Contador, Chris Froome, Esteban Chaves, Steven Kruijswijk, Alejandro Valverde og Nairo Quintana.

Danske ryttere 
 Magnus Cort kørte for

Etaperne

Klassementsfordelingen

Resultater

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 
 

2016
UCI World Tour 2016
Sophie Charlotte af Slesvig-Holsten-Sønderborg-Beck

Sophie Charlotte af Slesvig-Holsten-Sønderborg-Beck (født 31. december 1722, død 7. august 1763) var en prinsesse af Slesvig-Holsten-Sønderborg-Beck. Hun var datter af hertug Frederik Vilhelm 2. af Slesvig-Holsten-Sønderborg-Beck og Ursula Anna af Dohna-Schlobitten.

Sophie Charlotte giftede sig 1. gang som 15-årig den 5. juni 1738 i Königsberg med den 18 år ældre Alexander Emil zu Dohna-Wartenburg-Schlodien (1704–1745), preussisk generalmajor, faldet i Slaget ved Soor. De fik tre børn:
 Sophia Charlotte (1740-1798), gift i 1759 med prins Carl Christian af Solms-Hohensolms-Lich (1725-1803)
 Frederik Alexander (1741-1810), gift i 1769 med grevinde Carolina Finck af Finkelstein (1746-1825)
 Carl Emil (1744-1744).

Hun giftede sig 2. gang den 1. januar 1750 på Schloss Prökelwitz i Østpreussen med prins Georg Ludvig af Slesvig-Holsten-Gottorp (1719–1763). De fik tre børn:
 Frederik (1751-1752);
 Vilhelm (1753-1774);
 Peter Frederik Ludvig (1755-1829), Hertug af Oldenburg, gift i 1781 med Frederikke af Württemberg.

Eksterne links 

 Hans den Yngres efterkommere

Sønderborgske fyrstelige
Huset Oldenburg
Tyskere i 1700-tallet
Dahmker

Dahmker er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger 12 km nordvest for Schwarzenbek, omkring 27 km øst for Hamburg, 24 km nordvest for Lauenburg, 15 kilometer sydvest for Mölln.

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Ronaldo Miranda

Ronaldo Miranda (født 26 april 1948 i Rio De Janeiro, Brasilien) er en brasiliansk komponist, pianist, lærer og professor.

Miranda studerede komposition og klaver på Federal University School of Music. Han blev senere lærer og professor i komposition på skolen.

Miranda har skrevet en symfoni, orkesterværker, kammermusik, tre operaer, korværker, klaverstykker, solostykker for mange instrumenter etc.

Udvalgte værker 

 Symfoni "2000" (1999) - for orkester
 Symfoniske variationer (1981) - for orkester
 "Nordøstlig suite" (1983) - for blandet kor og orkester
 Klaverkoncert (1983) - for klaver og orkester
 "Horisonter" (1992) - for orkester
 Violinkoncert (2009) - for violin og orkester

Kilde 
 Om Ronaldo Miranda på musicweb-international.com 

 Ronaldo Miranda Homepage

Komponister fra Brasilien
Pianister fra Brasilien
Professorer
Lærere
Jorge Antunes

Jorge de Freitas Antunes (født 23 april 1942 i Rio De Janeiro, Brasilien) er en brasiliansk komponist, violinist, dirigent, professor og lærer.

Antunes studerede komposition, violin og direktion på Federal University of Rio de Janeiro hos bl.a. Cesar Guerra-Peixe og Carlos de Almeida.

Han studerede senere hos bl.a. Alberto Ginastera og Pierre Schaeffer , hvor hans kompositoriske retning og stil blev elektronisk musik.

Antunes har skrevet en symfoni, orkesterværker, operaer, kammermusik, korværker, elektronisk musik etc.

Han underviste som lærer og professor med elektronisk musik som speciale på University of Brasilia.

Udvalgte værker 

 Symfoni i 5 satser (1999) - for tenor, blandet kor, orkester og bånd.
 Contato (1968) - opera

Kilde 
 Om Jorge Antunes på musicweb-international.Com 

Komponister fra Brasilien
Violinister
Dirigenter
Lærere
Professorer